5วิธีรวยล้นฟ้า ของบรรดามหาเศรษฐี !
มันมีความลับบางอย่างที่บรรดาเหล่าเศรษฐีมีวิธีคิดและนิสัยที่แตกต่างจากคนทั่วไป วิธีคิดและนิสัยเหล่านี้จะแสดงออกมาให้เห็นอย่างชัดเจนเมื่อพวกเขาพูดหรือคิดเกี่ยวกับการเงินของพวกเขา
28 มี.ค. 2559

มันมีความลับบางอย่างที่บรรดาเหล่าเศรษฐีมีวิธีคิดและนิสัยที่แตกต่างจากคนทั่วไป วิธีคิดและนิสัยเหล่านี้จะแสดงออกมาให้เห็นอย่างชัดเจนเมื่อพวกเขาพูดหรือคิดเกี่ยวกับการเงินของพวกเขา 
นอกจากนี้ เศรษฐีเหล่านี้ยังมีวิธีต่าง ๆ มากมายที่จะทำให้เงินของพวกเขางอกเงยอยู่เสมอ ดังวิธีตัวอย่างข้างล่างนี้ ที่ MoneyGuru.co.th นำมาฝากค่ะ
1.พวกเขาไม่ใจร้อน
เคยไหม ที่เวลาเดินผ่านร้านขายเสื้อผ้าแล้วคุณจะหยุดซื้อ?เคยไหม ที่เวลาเข้าเว็บไซต์Amazonแล้วคุณก็จะต้องอยากได้ของต่าง ๆ มากมาย?เป็นเรื่องปกติที่คนเราส่วนใหญ่จะอดใจไม่ไหวแล้วซื้อของที่อยากได้ในที่สุด แต่บรรดาเศรษฐีเขามีความสามารถในการยับยั้งชั่งใจได้ดีกว่าคนทั่วไป รวมถึงความสามารถในการชะลอความพึงพอใจนั้นออกไปก่อนค่ะ
2.รู้ความแตกต่างระหว่างความอยากได้และความจำเป็น
เหล่าเศรษฐีนั้นทราบดี ถึงข้อแตกต่างระหว่างความอยากได้และความจำเป็น เราทุกคนนั้นย่อมมีช่วงเวลาที่เราต้องการบ้านหลังใหม่,รองเท้าคู่ใหม่ หรือโรงจอดรถ แต่พวกเขาไม่เคยถามตัวเองว่า สิ่งที่พวกเขาอยากได้เหล่านั้นมันจำเป็นหรือไม่?หรือเป็นแค่ความต้องการเพียงชั่ววูบเท่านั้น 
3.มุ่งเน้นไปที่ผลระยะยาว
บรรดาเศรษฐีมักคิดถึงอนาคตอยู่เสมอ เพราะฉะนั้นคุณจะเห็นว่างานที่พวกเขาทำมักเป็นงานที่มั่นคง และมีความเกี่ยวข้องกับเป้าหมายของพวกเขา แต่ถ้าหากคุณเห็นว่ามันยากที่จะทำงานตรงตามเป้าหมายของคุณ คุณอาจปรับเปลี่ยนแนวทางบางอย่าง อาจเพิ่มงานหรือลดงานลงไป แล้วทำสิ่งที่เป็นประโยชน์กับอนาคตของคุณ
4.มีรายได้จากหลายช่องทาง
เมื่อมีงานที่มั่นคง หรือสร้างฐานความมั่นคงให้กับตัวเองได้แล้ว เหล่าเศรษฐีเหล่านี้ก็จะมองหาวิธีทำเงินอื่น ๆ อีก เขาไม่ได้หยุดอยู่แค่นี้แน่นอน ถ้าถามว่าทำไมเขาต้องมองหาแหล่งรายได้จากที่อื่น ๆ ด้วย ก็เพราะว่าบรรดาเศรษฐีเขารู้ว่ารายได้หลักของพวกเขานั้นอาจมีวันต้องหมดไป หรือเกิดตกงานกะทันหันขึ้นมา ดังนั้น การที่เรามีรายได้จากหลายช่องทางก็ย่อมเป็นแผนสำรองที่ดีกว่านะคะ
5.ลงทุน
หลายคนสงสัยว่าทำไมคนรวยถึงมีเงินเหลือ และไม่เคยขาดแคลนทุนทรัพย์เลย คำตอบก็คือว่าพวกเขารู้จักวางแผนการใช้เงิน และรู้จักแบ่งรายได้เพื่อเอาไปใช้อย่างอื่นด้วย เช่น ได้เงินเดือนมา พวกเขาจะหัก5%เพื่อเป็นเงินเก็บหลังเกษียณอายุ การทำเช่นนี้จะทำให้พวกเขามีเงินใช้หลังเกษียณได้แบบสบาย ๆ ไม่ต้องมานั่งเครียดตอนหลังเกษียณว่าทำไมเราไม่มีเงินใช้!
หากใครอยากเป็นเศรษฐีกับเขาบ้าง ก้ลองทำตามวิธีทั้ง5ข้างบนดูสิคะ แล้วคุณจะรู้ว่าการที่เราจะเป็นเศรษฐีได้นั้นมันไม่ยากเลยค่ะ
อ้างอิง: Entrepreneur